87 
Quadria, ist ouch 3 wuchen vergoumbt worden, wart an 
gelt gestraafit. Vnd erstilet vm ein mal das kriegsgschrei 
biss vff den 42. tag Hornung. Do beschach vf ernnstlichs 
anhalten des Gommisaris von Gläven, Benedict von Salis, 
ein vszug vnd vfbruch mit 30 fenndlinen vonn alen gerichten 
vnd gmeinden gemeiner dryer Pündten. Vnd zugent in 
grosser yl tag vnd nacht, bis sy gen Gleven ankammendt, 
als vserläsen schöne kriegslüt. Die Hoptleüt warend: vs 
dem Obren Pundt: Lannzhoptman Paul de Floryn von 
Disentis; landtrichter Gudenz vom Nüwenhus aben Ueber- 
saxen; Amman Luci von Ilannz; Johann Planntt, Herr zuo 
Razüns; Potestat Stof. Ragett; Johann Galgeer, Amman inn 
Schamms; landtrichter Johann von Muntt vs Lungnez; vs 
dem Gozhus: Joh. Bawier, Burgermeister; landtvogt Abra- 
ham Ganttner; Potestat Joh. Huober, Amman zuo Zizers; 
landtvogt Anthoni von Salis von Rietp.; Amman Marquart 
von Tamils; Albärt Baselga, landtvogt zuo Oberhalbstein ; 
Petter Corn von Castelmur; Peter Plannt von Zuz; Joh. 
Zun, Hoptmann vf Ramüss; vs dem grichten-Pundt: Fluri 
Sprächer, landtamman vf Dauas; Johann Baret, landtamman 
zum Closter; Potestat Johann Enderli; Hartman de Hart- 
man, landtamman zuo Ghurwalden; Lienhartt Ardüser vs 
Schilfie ab der langen wis. Die vs der Herrschafft Meyen- 
fäll hieltend wacht vf der Steig; ir Hoptman war Ambrosi 
Gugelberger von Mos, richter zuo Malans °°, 
Die gröst vrsach dises vfbruchs war von wägen, dass 
si vom Commissari zuo Gleuen gschrifitlichen bericht wur- 
dent, wie die Spannier den Pass vfgenommen, der Pündtne- 
ren schiff verhöfft, die ihrigen abgnomen; darnebet sich 
teglichen am Commersee in grosser anzal versambletend, 
